
A  Kristályosítási és Gyógyszerformulálási Szakosztály nevében köszönjük a

Flextra-lab / Bruker

Unitester

Mettler-Toledo

Anton Paar

EGIS

Richter Gedeon

konferenciánk megrendezéséhez nyújtott támogatását

Helyszín: 

Richter Gedeon Nyrt. 
Rendezvényközpont és Üdülő

Balatonszemes, Munkácsy M. u. 1.

PROGRAM
1. nap
2018. május 04.

 800 –

Regisztráció
1010 – 1015 
Megnyitó: 
Várkonyiné Schlovicskó Erika
Farkas Ferenc

Délelőtti szekció 
1015 -1030  
Anton Paar Hungary Kft. előadása
[image: image13.emf]1030 -1130  
Demeter Ádám 
Kémiai főosztály, főosztályvezető helyettes, 
Hatóanyag morfológiai osztály, osztályvezető

RG Nyrt.
Hatóanyagok sókiválasztása:
 
miért, mit, mikor, és hogyan 
A Budapesti Műszaki és Gazdaságtudományi Egyetem Vegyészmérnöki Kar, Gyógyszeripari Ágazatán végzett 1995-ben okleveles vegyészmérnökként. 2002-ben a kémiai tudományban szerzett Ph.D. fokozatot, 2004-ben pedig MBA fokozatot a Budapesti Műszaki és Gazdaságtudományi Egyetemen. 1995-től kezdődően a Richter Gedeon Nyrt. Szerkezetkutatási Osztályán kutató-fejlesztő, szakterülete az NMR spektroszkópia. 2005-től az Általános Analitikai Kutatási Osztály, majd 2006-tól a Hatóanyag Morfológiai Osztály vezetője. Kutatási területe a hatóanyagok kristályosítása, polimorfiaszűrése és sókiválasztása, valamint a hatóanyagok polimorfiájához és morfológiai tulajdonságaihoz kapcsolódó komplex szilárdfázisú analitika. 2014-től a Kémiai Főosztály főosztályvezető helyettese. Originális és generikus fejlesztéshez kapcsolódóan feladata a szintetikus és technológiai fejlesztő laboratóriumok, továbbá pilot üzemek kémiai, analitikai és szerkezetkutatási tevékenységének összehangolása. Hatóanyag fejlesztési folyamat menedzsmentje laboratóriumi fázistól (fél)üzemi méretnövelésig, a technológiai és analitikai validálásig, törzskönyvi adatszolgáltatásig.

A Budapesti Műszaki és Gazdaságtudományi Egyetem Vegyészmérnöki Karán címzetes egyetemi docens, továbbá a Semmelweis Egyetem Gyógyszerésztudományi Kar társult oktatója. 2011-től a Magyar Kémikusok Egyesülete Richter munkahelyi szervezet elnöke, 2015-től az MKE Intézőbizottságának tagja, 2014-től a MTA Analitikai és Környezeti Kémiai Tudományos Bizottság tagja. 2018-tól az MTA Szerves és Gyógyszeranalitikai munkabizottság elnöke.

1130 – 1300 
kerekasztal beszélgetés
Moderátor: Bódis Attila (RG Nyrt.)
Felkért hozzászóló: Cseh-Pálos Andrea

OGYÉI főosztályvezető-helyettes, 

Gyógyszer-engedélyezési Főosztály
1300 – 1400 
Ebéd
Délutáni szekció 
1415 -1430  
Vida Károly (Mettler-Toledo Ker. Kft.) Adatgazdag kísérletek a modern kémiai fejlesztések során

[image: image14.emf]1430 – 1530
Borsos Ákos 
 Loughborough University
Folyamatos kristályosítás a gyógyszeriparban 
2004-ben kezdtem egyetemi tanulmányaimat a Pannon Egyetem, Vegyészmérnöki szakán. A szakmai gyakorlatom során az Egis-ben ismerkedtem meg a kristályosítás gyakorlati megvalósításával; szakdolgozatomat Dr. Lakatos Béla témavezetésével írtam kristályosítók többdimenziós modellezéséből.

2010-től egy féléves nagy britanniai tartózkodás után a szakdolgozatban elkezdett munkát Dr. Lakatos Béla vezetésével folytattam a Pannon Egyetemen az OTKA projekt keretében.

2013-tól az angliai Loughborough Egyetemen folytattam PhD tanulmányaimat Prof Nagy K Zoltán témavezetésével, ahol elsősorban kristályos termékek morfológiai és tisztasági tulajdonságainak additív alapú javításán dolgoztam az ERC-
CRYSYS (European Research Council – Crystallization Systems Engineering) projekten belül.

2016-tól posztdoktorként kezdtem kutatásaimat az ICT-CMAC projekten, melynek fő célja a folyamatos üzemeltetésű, elsősorban gyógyszeripari technológiák kidolgozása és szabályozása volt. Itt automatizálással, folyamatmodellezéssel és folyamatos üzemű kristályosítók szabályozásával, annak 
gyakorlati megvalósításával és validálásával foglalkoztam együttműködve több társegyetemmel és ipari partnerekkel.

2018-tól pedig az ERC-POC project kapcsán szuszpenziòk (elsősorban kristályosítók) folyamatos monitorozására alkalmas új szenzor(ok) fejlesztésén és piaci bevezetésén dolgozom. 
1530 –1700 
kerekasztal beszélgetés
Moderátor: Markovits Imre (EGIS)
Felkért hozzászóló: Cseh-Pálos Andrea

OGYÉI főosztályvezető-helyettes, 

Gyógyszer-engedélyezési Főosztály
  1800 – 1900 
Vacsora

Esti szekció

1930 –       Borkóstoló 

(a helyszínen)

Bemutatkozik:
Pláne borterasz badacsonyi borokkal
2. nap
2018. május 05.

845 – 1020 
Elnök: Pataki Hajnalka
845 – 900 Lauerné Fazekas Éva (Unitester Kft.):   Felületkémia a gyógyászatban - Újdonságok
1  900 – 920 Szentes Adrienn, Szalay Zsófia, Demeter Ádám: Üzemi kristályosítás laboratóriumi felülvizsgálata
2  920 – 940 Gyulai Orsolya, Aigner Zoltán: Közvetlen préselésre alkalmas szférikus kristályok előállítása 
3  940  – 1000 Szalay Zsófia, Janke Dénes, Szentes Adrienn, Bosits Miklós, Demeter Ádám: Oldhatóság: gyorsan, pontosan és olcsón?
4  1000 – 1020 Tari Tímea, Aigner Zoltán: Folyamatos kristályosítási eljárás fejlesztése impinging jet módszerrel
1020 – 1040 
Szünet

1040 – 1220
Elnök: May Nóra
5  1040 – 1100 Gál Gyula Tamás, Jelena Poljarević, Enyedy Éva A., Bombicz Petra, May Nóra V.: 
Ruténium(II)(η6-toluol) „zongoraszék” komplexeinek vizsgálata
egykristály-röntgendiffrakciós módszerrel
6  1100 – 1120 Holczbauer T., Bereczki L., May N. V., Horváth D. V., Palkó R., Soós T., Bombicz P.: Ionos szerves molekulák porózus térhálóinak kialakítása és vizsgálata
7  1120 – 1140 Tibor Casian, Sonia Iurian, Alexandru Gavan, Cornelia Revnic, Sebastian Porav, Alina Porfire, Laurian Vlase, Ioan Tomuță: NIR-chemometric method for content uniformity of powder blends– focus on calibration set development, validation and robustness testing
8  1140 – 1200 Tacsi Kornélia, Pataki Hajnalka, Csontos István, Farkas Attila, Nagy Zsombor Kristóf, Marosi György: Polimorfiakoncentráció -szabályozáson alapuló PAT fejlesztése
9  1200 – 1220 Szalay Zsófia, Kazsu Zoltán: Polimorf-keverék hatóanyagok – kérdések és válaszok

1230 – 1330 
Ebéd
1400 – 1540
Elnök: Kovács-Kiss Dorottya
10 1400 – 1420 Farkas Balázs, Balogh Attila, Domokos András, Nagy Zsombor Kristóf, Marosi György: Váltóáramú elektrosztatikus szálképzés a gyógyszertechnológiában
11 1420 – 1440 Galata Dorián, Dr. Démuth Balázs, Dr. Nagy Zsombor Kristóf: Itrakonazolt tartalmazó amorf szilárd diszperziók feldolgozása
12 1440 – 1500 Solymosi Tamás, Basa-Dénes Orsolya, Angi Réka, Jordán Tamás, Ötvös Zsolt, 

Glavinas Hristos: Nano-amorf Abiraterone acetát formula növekedett biohasznosulással és eliminált ételhatással
13 1500– 1520 Benke Edit, Szabóné Révész Piroska, Ambrus Rita: Szerkezeti stabilitás és a szerkezeti változás hatása az aerodinamikai eredményekre ciprofloxacin-hidroklorid tartalmú száraz porinhalációs termékek esetén
14 1520 – 1540 Kinga Ilyés, Norbert Krisztián Kovács, Attila Balogh, Balázs Farkas, Enikő Borbás, György Marosi, Ioan Tomuță, Zsombor Kristóf Nagy: The 3D (fused deposition modelling) printability assessment in terms of pharmaceutical polymers / polymeric blends. Case study: alternative Carvedilol CR tablets
1540 - 1600

Szavazás a legjobb előadásra ( 1-14 előadások)
A legjobb előadás díjának átadása

    A konferencia zárása
Előadások kivonatai
Hatóanyagok sókiválasztása: miért, mit, mikor, és hogyan
Demeter Ádám, Szalay Zsófia, Janke Dénes, Meiszterics Anikó
Richter Gedeon Nyrt. Hatóanyag morfológiai osztály
Egy gyógyszerhatóanyag megfelelő szilárd formájának (só, polimorf, kokristály) megtalálása kritikus, a hatóanyag és belőle készült termék minőségét meghatározó lépés. Minőségügyi szempontból legfontosabb, hogy a szilárd forma jelentősen befolyásolja a hatóanyag készítményből történő kioldódását és felszívódását csakúgy, mint annak fizikai és kémiai stabilitását. Továbbá hatással van a hatóanyag morfológiai tulajdonságaira és fizikai kezelhetőségére, a formulálhatóságára. Savas, vagy bázikus funkciós csoportot tartalmazó hatóanyagok esetén a sóképzés a legkézenfekvőbb módja, hogy a fenti célparamétereket megváltoztassuk. Gyakran csak sóképzésen keresztül tudjuk az anyagunkat megfelelő mértékben tisztítani. A sókiválasztásnak minőségügyi szempontok mellett komoly iparjogvédelmi és szellemi tulajdonvédelmi relevanciája is van.

A termékfejlesztésre alkalmas „optimális” forma kémiailag és fizikailag stabil, nem higroszkópos, kristályos, lehetőleg anhidrát, ami jól oldódik bioreleváns közegben, és technológiailag reprodukálhatóan előállítható. Számos publikáció, könyv foglalkozik a gyógyszerhatóanyagok sóformáival, azok sókiválasztási folyamatával1,2,3.
A sókiválasztás folyamata meglehetősen összetett, hiszen megköveteli a hatóanyag fizikai valamint az előállítás technológiai paramétereinek, továbbá a biológiai és készítményfejlesztési szempontok komplex értékelését. Gyakran technológiai és szabadalmi korlátok is meghatározzák a kiválasztás végeredményét. Talán kevésbé érzékelhetőek azok a korlátok, amelyek a sókiválasztási folyamatban a fejlesztés 
különböző fázisaiban meghatározóak lehetnek, amelyek limitálják a döntés szempontjából elérhető adatok és információk sorát. Különösképpen igaz ez az originális hatóanyag kutatás-fejlesztés folyamatában. 

Az áttekintő előadás általános jelleggel bemutatja az originális és generikus hatóanyagok sókiválasztásának folyamatát, a kritikus döntési pontjait. Megpróbálunk támpontokat adni arra vonatkozóan, hogy miért, mit, mikor, és hogyan érdemes sókiválasztás témakörében vizsgálni, figyelembe véve az egyes kutatási fázisokban reálisan megismerhető és szükséges információkat, a szükséges anyagmennyiségeket. Rámutatunk a hatóanyag sókiválasztásához kapcsolódó minőségügyi és iparjogvédelmi aspektusokra.
1 P. H. Stahl, C. G. Wermuth (Eds.), Handbook of Pharmaceutical Salts: Properties, Selection and Use, 2nd Edition, Wiley-VCH, Weinheim (2011)

2 J. Wouters, L. Quéré (Eds.), Pharmaceutical Salts and Co-crystals, RSC Publishing, Cambridge (2012)

3 P. H. Stahl, B. Sutter, Salt Selcetion (Chapter 12) in R. Hilfiker (Ed.) Polymorphism in the Pharmaceutical Industry, Wiley-VCH, Weinheim (2006)

Folyamatos kristályosítás a gyógyszeriparban
Borsos Ákos
Loughborough University
A kristályosítás, mint tisztítási es elválasztási művelet legtöbb esetben fontos egysége a gyógyszeripari hatóanyagok előállítási folyamatának. A hatóanyagok előállítása hagyományosan szakaszos műveletként történik, melynek okai többek között az egyszerűsége, könnyű tisztíthatósága, a szakaszos művelet mögött álló több évtizedes tapasztalat; valamint a különböző hatóságot, mint például az FDA, előírásai és iránymutatásai is ezt támogattak.

Az elmúlt években azonban egyre erősödik az igény és a kutatási aktivitás a folyamatos gyógyszeripari technológiák kidolgozására és működtetésére. Számos nemzetközi kutató- csapat és cég dolgozik azon, hogy a hatóanyag-kristályosítás és a teljes gyártástechnológia folyamatos üzemben történjen. A megfelelő gyártási minőség biztosítása érdekében pedig az említett hatóságok is aktívan dolgoznak azon, hogy ezen technológiák megfeleljenek / megfelelhessenek a minőségi es biztonsági elvárásoknak. 

Ennek az új iránynak a legnagyobb előnye a kiszámíthatóság és a stabil termékminőség. Emellett az üzemi szintű méretcsökkentés, kristályosítás esetén pedig a különböző kinetikai folyamatok szétválasztása és megfelelő szabályozásának lehetősége a termék minőségének javítása érdekében is fontos.

Az előadás során összevetjük a szakaszos és a különböző folyamatos technológiák közötti eltéréseket, megnézzük, hogy a nagy kutató csapatok, mint például a CMAC (Continuous Manufacturing and Crystallization) vagy az írországi SSPC (Synthesis and Solid State Pharmaceutical Centre), illetve a világ más tájain milyen célokat tűztek ki es milyen új eredményeket értek el a kutatások, fejlesztések során. Végül pedig megnézzük, hogy az ipari alkalmazhatóság és megvalósítás terén milyen változások történtek, illetve milyen trendek várhatóak a jövőben.
Üzemi kristályosítás laboratóriumi felülvizsgálata
Szentes Adrienn, Szalay Zsófia, Demeter Ádám
Richter Gedeon Nyrt. Hatóanyag morfológiai osztály.
Egy üzemi méretben gyártott, metanolból bepárlással kristályosított hatóanyag mikronizálása számos nehézséggel jár. A kristályos anyag a mikronizálást megelőzően nehezen darálható, a darált anyag pedig tapadásra hajlamos, rendre eltömíti a mikronizáló egyes elemeit, amely elemek tisztítása jelentős időt és energiát igényel, továbbá extra egészségügyi kockázatot jelent a feladatot elvégzők számára. A műveleti problémákon túl esetenként OOS eredmény született, vagyis a mikronizált tételek szemcseméret eloszlás egyik paramétere a követelménynek nem felelt meg.

A problémák okainak feltárására indult kivizsgálás keretében elvégeztük a mikronizálást megelőző üzemi kristályos és darált minták szemcseanalízisét, továbbá a kristályosítási folyamat részletes vizsgálatát. Megállapítottuk, hogy az üzemi kristályosítás során a főtömegben lévő apró szemcseméretű termékben helyenként milliméteres fejlett kristályok találhatók, melyek felelőssé tehetők a problémákért. Célunk volt a kristályosítási eljárás módosítása úgy, hogy elkerüljük a milliméteres fejlett kristályok képződését, lehetőleg költséges törzskönyvi átjelentést nem érintő módosítással.
Közvetlen préselésre alkalmas szférikus kristályok előállítása
Gyulai Orsolya, Aigner Zoltán
SZTE Gyógyszertechnológiai és 

Gyógyszerfelügyeleti Intézet
A tablettázási folyamat egyik hosszantartó és költséges része a granulálás. A közvetlen préseléses tablettázás során ez a részlépés elkerülhetővé válik, amennyiben az anyag préselhetőségi, krisztallográfiai tulajdonságai lehetővé teszik azt. Itt válik fontossá a szférikus morfológia kialakítása. A szférikus szemcsék kitűnő préselhetőségi sajátságai lehetővé teszik, hogy az egyéb, ilyen funkcióval rendelkező segédanyagok mennyiségét csökkentsük az eredeti hatóanyagdózis megtartása mellett, így végső soron kisebb tabletták gyártása válik megvalósíthatóvá. 

A munka során számba vettük, hogy az ambroxol-hidroklorid (AMB HCl) hatóanyag szférikus kristályainak előállítását milyen módszerekkel lehet elvégezni (mind tipikus és nemtipikus módszerek), majd a termékeket összehasonlítottuk szemcseméret, -alak és felszín szempontjából. A leghatékonyabbnak bizonyuló eljárásokat kiválasztottuk és a későbbiek folyamán elvégeztük az optimalizálásukat. 

A nemtipikus szférikus kristályosítási módszerek bizonyultak a leghatékonyabbnak, ezek közül is elsőként a szférikus agglomeráció módszerét (SA) optimalizáltuk a Quality by Design alapelveit követve. A kezdeti kockázatelemzés alapján meghatároztuk, hogy mik azok a kritikus paraméterek, amelyek a legnagyobb mértékben befolyásolják a termékek morfológiáját. Az elemzésből kiderült az is, hogy a faktoriális kísérleti terv összeállítása során mik lesznek a függő és mik a független változók. Statisztikai elemzés során fény derült a szignifikáns hatásokra és így a megfelelő folyamatparaméterekre, amelyekkel a legjobb termékek érhetők el. A nemtipikus kristályosítási módszerek során a kristályképződést egy real-time módszerrel, FBRM szonda segítségével is megfigyeltük. A hűtéses 
kristályosítás folyamatparamétereit ennek segítségével optimalizáltuk. A porreológiai paraméterek nagymértékű javulását figyelhettük meg a paraméteroptimalizálás után.

Végső konklúzióként levonható, hogy a nemtipikus módszerek segítségével fejlett folyási és préselhetőségi tulajdonsággal rendelkező szférikus AMB HCl kristályok nyerhetőek, ami a gyógyszeripari felhasználást jelentősen megkönnyítheti.
Oldhatóság: gyorsan, pontosan és olcsón?
Szalay Zsófia, Janke Dénes, Szentes Adrienn, Bosits Miklós, Demeter Ádám
Richter Gedeon Nyrt.

A kristályosítási módszerfejlesztés egyik elengedhetetlen lépése az anyag (nem csak termodinamikai) oldhatóságának és metastabil zóna szélességének meghatározása, amelyre számtalan mérési módszer kínálkozik különböző anyag- és időigénnyel és pontossággal. Az elmúlt évek fejlődése olyan újabb műszereket/technikákat eredményezett (Crystal16, szondák), amelyekkel a mérések erőforrásigénye jelentősen csökkenthető. Az előadásban az egyes módszerek alkalmazására és a kapott adatok felhasználására mutatnék példákat, amelyek a gyógyszerhatóanyagok fejlesztése során felmerülő feladatok közül válogattunk ki. A fő cél összehasonlítani a kapott információ hasznosságát és pontosságát a befektetett energiával az egyes módszerek illetve feladatok esetében.
Folyamatos kristályosítási eljárás fejlesztése impinging jet módszerrel
Tari Tímea, Aigner Zoltán
SZTE GYTK Gyógyszertechnológiai és 
Gyógyszerfelügyeleti Intézet
Bevezetés: A folyamatos eljárásnak számos előnye van a korábban alkalmazott szakaszos módszerekkel szemben, amelyek közül legmeghatározóbbak a költségek, az idő- és a helyigény jelentős csökkentése. Jelen munkánkban célunk volt egy folyamatos antiszolvens kristályosítási módszer fejlesztése impinging jet technikával. A kísérleteket vízben jól oldódó modell anyaggal (BCS I. osztály), illetve rossz vízoldékonyságú hatóanyaggal (BCS II. osztály) végeztük el a kristályosítási paraméterek optimalizálását követően, magas minőségű termékek előállításának céljából.

Módszerek: Az impinging jet egységet a dupla-falú kristályosító reaktoron kívül elhelyezve („non-submerged” mód) alkalmaztuk, és a folyamatos kristályosítás során a kristályosított termékből, adott időközönként, mintákat különítettünk el. A termékminták tulajdonságait számos analitikai módszerrel vizsgáltuk (lézer diffrakciós szemcseméret analízis, fénymikroszkópos képanalizálás, pásztázó elektronmikroszkóp, differenciális pásztázó kaloriméter, porröntgen diffraktométer, headspace gázkromatográfia, stb.)

Eredmények: A folyamatos kristályosítással készült termékek morfológiája, átlagos szemcsemérete, szemcseméret-eloszlása, maradék oldószer- és additív-tartalma nem változott a szakaszos előállításhoz képest. A kristályosított termékek polimorfiája megegyezett a kiindulási formával, habár a folyamat előrehaladása során enyhe módosulás volt detektálható a jó vízoldékonyságú anyag esetében. A kitermelési százalék javult a szakaszos módszerhez képest.

Összegzés: Megállapítottuk, hogy a folyamatos impinging jet kristályosítás alkalmas reprodukálható, egyenletes minőségű, nagy mennyiségű termék előállítására.
Ruténium(II)(η6-toluol) „zongoraszék” komplexeinek vizsgálata egykristály-röntgendiffrakciós módszerrel
Gál Gyula Tamása, Jelena Poljarevićbc, Enyedy Éva A.b, Bombicz Petraa, May Nóra V.a 
a MTA, Természettudományi Kutatóközpont

b Szegedi Egyetem, Szervetlen és analitikai Kémia Tanszék
c Faculty of Chemistry, University of Belgrade
A rákellenes hatású fémkomplexeket régóta tanulmányozzák és használják, hiszen a központi fémionok vagy a ligandumok cseréjével, módosításával változatos fizikai-kémiai tulajdonságú komplexek állíthatók elő. Jelenleg a leginkább elterjedt rákellenes fémkomplexek a síknégyzetes geometriájú Pt(II) komplexek, például a ciszplatin, carboplatin vagy oxaloplatin. A platinakomplexek erős aktivitást mutatnak bizonyos daganatos betegségekkel szemben, azonban nem szelektívek, valamint jelentősek a káros mellékhatásaik is.

Alternatív megoldást jelenthet más, átmenetifém-tartalmú komplexek alkalmazása. Ezen vegyületek egyik jellegzetes csoportját a félszendvics szerkezetű, úgynevezett „zongoraszék” geometriájú fémorganikus Ru(II)-komplexek alkotják; a hexakoordinációjú toluol vagy benzol mellett még három másik helyre köthetnek donoratomok.

Ru(III) komplexekből redukcióval változatos Ru(II) komplexet lehet előállítani. A π-donor aromás rendszer egyrészt stabilizálja a Ru(II) oxidációs állapotát, másrészt a komplex hidrofób jellegét is kialakítja, mely által nagyobb biológiai hatékonyság érhető el. A további koordinációs helyeket általában valamilyen (O,O), (O,N) vagy (N,N) kétfogú, kelátképző ligandum foglalja el, valamint egy egyfogú ligandum – például kloridion – tölti ki a harmadik koordinációs helyet.

A munkánk során pikolinsavszármazékokkal képzett, Ruténium(II)(η6-toluol)-komplexek egykristály röntgenszerkezeteit vizsgáltuk (1 ábra) és hasonlítottuk össze egymással.

1.ábra A ligandumok kémiai szerkezete teljesen deprotonált formában (a) valamint a belőlük képzett [Ru(η6-toluol)(L)(Cl)] komplexek általános szerkezete (b).
Köszönetnyilvánítás: A kutatást a Nemzeti Kutatási fejlesztési és Innovációs Hivatal (KFIH) K115762 és a Magyar Tudományos Akadémia (Bolyai János Kutatói Ösztöndíj) támogatta.

Ionos szerves molekulák porózus térhálóinak kialakítása és vizsgálata
Holczbauer T., Bereczki L., May N. V., Horváth D. V.,
Palkó R., Soós T., Bombicz P.
MTA, Természettudományi Kutatóközpont

A Metal Organic Framework (MOF), fémorganikus vázszerkezetekre a nagy pórustérfogat a jellemző, melyet számos területen használnak, például elválasztásra, tárolásra, szenzornak stb. Az utóbbi időben a fémionnal vagy klaszterral kapcsolt porózus vázak vizsgálata mellett megjelentek a fémmentes változatok, a Covalent Organic Framework (COF) szerkezetek, melyben kovalens kötések kapcsolják össze a vázszerkezetet. Nemrégiben indult újabb kutatási terület, melyben hidrogén-hidakkal és egyéb másodlagos kölcsönhatásokkal összekapcsolt porózus vázszerkezetű kristályokat vizsgálnak (HOF - Hydrogen bonded Organic Framework), mely rugalmasabban, finomabban hangolható szerkezetek előállítását teszi lehetővé. Ezen anyagok előnyös tulajdonságai mellett hátrányuk, hogy a vázalkotó gyenge hidrogén-kötések, másodlagos kölcsönhatások kisebb stabilitást eredményeznek. Az irodalomban ismert MOF és COF vegyület többsége, valamint az eddig leírt HOF-ok semleges vegyületek. Külön megjelölést kapnak, ha emellett Coulomb kölcsönhatás is összetartja a vázszerkezetet (ionic –i: iMOF, iCOF, iHOF). 

Egy ionos szerves vegyületcsaládot vizsgálva találtunk iHOF szerkezeteket (1a ábra). Azokban az esetekben, amikor a molekula vázszerkezete nagyrészt merev, az intramolekuláris kölcsönhatások kifeszítik a molekulát, lehetővé válik a vázszerkezet kialakulása. Az intermolekuláris kölcsönhatásoknál Cin -H…Br- kölcsönhatás a jellemző, mely a molekulákat fogja össze. A domináns Cin-H…Br - kölcsönhatások mellett a többi másodlagos kölcsönhatás alakítható volt, így elsőként sikerült egy iHOF szerkezet polimorfjait előállítanunk és megvizsgálnunk. A váz szerkezete és az üregek mérete az 1b. ábrán látható. 

1. ábra A vizsgált vegyület vonalas ábrája, és az egyik iHOF polimorf (Fddd kristályszerkezet) vázának és üregének alakja. A szerkezet 42%-a üreg, melyben oldószermolekulák helyezkednek el.
Ref.: D. V. Horváth, T. Holczbauer, L. Bereczki, R. Palkó, N. V. Nagy, T. Soós, P. A. Bombicz CrystEngComm, DOI.: 10.1039/C8CE00041G

Köszönetnyilvánítás: A kutatást a Nemzeti Kutatási fejlesztési és Innovációs Hivatal (KFIH) K124544 és a Magyar Tudományos Akadémia (Bolyai János Kutatói Ösztöndíj) támogatta.

NIR-chemometric method for content uniformity 
of powder blends– focus on calibration set development, validation and robustness testing
Tibor Casian1, Sonia Iurian1, Alexandru Gavan1, Cornelia Revnic2, Sebastian Porav3, Alina Porfire1, Laurian Vlase1, Ioan Tomuță1
1Department of Pharmaceutical Technology and Biopharmacy, Faculty of Pharmacy, University of Medicine and Pharmacy „Iuliu Hatieganu”
2Department of Mathematics and Computer Science, Faculty of Pharmacy, University of Medicine and Pharmacy „Iuliu Hatieganu”
3National Institute for Research and Development of Isotopic and Molecular Technologies
The objective of this work was to develop and validate a NIR method for the quantification of three active ingredients from powder blends, followed by the evaluation of method’s robustness to different active ingredient suppliers and relative humidity. 

Calibration set was built based on a D-optimal experimental design with three factors (ibuprofen, paracetamol, caffeine) and five variation levels (80-90-100-110-120%). NIR spectra were recorded in transmittance mode using a rotating sample configuration. Prior to model development the effect of spectral pre-processing was assessed. NIR method was validated on the full calibration range with external prediction sets using the accuracy profile approach. Validation was possible using ± 5% acceptability limits for paracetamol/ibuprofen, and ± 10% limits for caffeine. Robustness testing results showed that the accuracy of caffeine content predictions was influenced by relative humidity, while paracetamol/ibuprofen predictions were robust to all factors. Redefinition of interfering factor variation level was beneficial to reduce the bias in caffeine content predictions making the method suitable for routine use.
Polimorfiakoncentráció szabályozáson alapuló PAT fejlesztése

Tacsi Kornélia, Pataki Hajnalka, Csontos István, Farkas Attila, Nagy Zsombor Kristóf, Marosi György

BME, Szerves Kémia és Technológia Tanszék 
A modern gyógyszergyártás egyik jelentős technológiai kihívása olyan Process Analytical Technology (PAT) rendszerek fejlesztése mellyel a különféle gyógyszeripari folyamatok kontroláltan, az állandó termékminőség fenntartása mellett valósíthatóak meg. A modell bázisú szabályozások mellett jelentős szerepet kaptak a különféle inline analitikai detektáláson alapuló nem modell alapú szabályozások, melyek előnye lehet akár a kalibrációs folyamat teljes elhagyása. Ez utóbbi szabályozások kiemelt szerepet kaptak a gyógyszerhatóanyag kristályosításban, melyben már kis mennyiségű polimorf szennyező is jelentősen módosíthatja a termékmorfológiát. A célunk ennek értelmében olyan új PAT eljárás kidolgozása volt, mellyel a szakirodalomban elsőként polimorfiakoncentráción alapuló (g polimorf/g oldószer) szabályozás valósítható meg a tervezett módosulat előállítása céljából. Munkánk során kombinált Raman és ATR-UV/Vis spektrometriás detektáláson alapuló folyamatszabályozást valósítottunk meg melynek hatékonyságát carvedilol modellhatóanyag hűtéses kristályosításában teszteltük. Az UV spektrumokból a hatóanyag koncentrációját többváltozós kalibrációs egyenlettel határoztuk meg, a Raman spektrumok kiértékelését klasszikus legkisebb négyezetek módszerével (CLS) végeztük. A polimorf koncentrációkat a kristályosításban megjelenő szilárd fázis koncentráció Raman spektrális koncentrációkkal történő arányosításával kaptuk. A szabályozás során a konszekutív módon rögzített Raman és UV spektrumok feldolgozása Matlab programban, a folyamat felhűtési és lehűtési ciklusainak szabályozása - a kapott polimorf koncentrációk függvényében -
programozható logikai vezérlővel (PLC) valósult meg. A szabályozás eredményeként a szennyezőként kis mennyiségben jelen levő termodinamikailag stabil módosulat mellett is sikerült a kinetikailag kedvezményezett célpolimorf előállítása.
Polimorf keverék hatóanyagok – kérdések és válaszok
Szalay Zsófia, Kazsu Zoltán
Richter Gedeon Nyrt 
A polimorfia kérdése egy hatóanyag és a belőle készülő készítmény szempontjából gyakran kritikus minőségi paraméter. Általában törekszünk arra, hogy a hatóanyag morfológiai szempontból tiszta legyen, azaz a hatóanyag egyféle polimorf módosulatot tartalmazzon. Vannak azonban esetek, amikor a hatóanyag polimorf keverék (pl. szabadalmi vagy technológiai okok miatt), ilyenkor további vizsgálatokra van szükség, amely egyrészt az érintett módosulatok fizikai-kémiai tulajdonságainak feltárására (pl. kioldódás, stabilitás), másrészt a morfológiai keverék összetételére irányulnak.

A kvantitatív szilárdfázisú módszerek elméletben alkalmasak a kvantitatív módszerek fejlesztésére, de a kiértékelés gyakran bonyolult matematikai modelleket használ ezért a módszerfejlesztés rejtett nehézségeket hordoz. Az utóbbi időben azonban több olyan esettel is szembesültünk, amikor szükség volt a polimorf keverék összetételének meghatározására. Ennek keretében részletes sarzsanalízist végeztünk, amelyben vizsgáltuk az elmúlt években gyártott sarzsokat, egy futó stabilitásvizsgálati sarzsot, valamint a gyártási folyamat befejező mikronizálási lépésének hatását az összetételre.

Az előadásban áttekintem a hatóanyagok szilárdfázisú mennyiségi analitikai módszerekkel szemben támasztott hatósági elvárásokat és az egyes módszerek lehetőségeit. Ezzel párhuzamosan bemutatom az említett módszerfejlesztés főbb elemeit és a vizsgálatok legfontosabb eredményeit.
Váltóáramú elektrosztatikus szálképzés a gyógyszertechnológiában
Farkas Balázs, Balogh Attila, Domokos András, Nagy Zsombor Kristóf, Marosi György
BME Szerves Kémia és Technológia Tanszék 
A növekvő számban felfedezett vízben rosszul oldódó hatóanyagok gyógyszerkészítményekben történő alkalmazása megköveteli a megfelelő biohasznosulás biztosítását, mely a formulálási módszerek jelentőségét növeli. Erre kitűnő lehetőségként adódik az amorf szilárd diszperziók képzése, azon belül is az elektrosztatikus szálképzési eljárások alkalmazása, mivel az amorf hatóanyag kialakítása mellett a termék fajlagos felülete is megnövelhető a kioldódási jellemzők javítását eredményezve. Az elektrosztatikus szálképzés további előnye, hogy folyamatosan megvalósítható technológia, ezért illeszkedik a jelenlegi gyógyszeripari fejlesztések egyik fő irányvonalához, miszerint a technológiák folyamatos üzemű megvalósítását helyezik előtérbe a szakaszos módszerekhez képest.

A váltóáramú elektrosztatikus szálképzés eddigi kutatásaink alapján ígéretes módszer nagy fajlagos felületű amorf szilárd diszperziók előállítására, továbbá az egyenáramú módszerhez képest már laboratóriumi méretben akár tízszeres termelékenységgel képes a termék előállítására annak előnyös tulajdonságainak megőrzésével.

Munkám során a váltóáramú elektrosztatikus szálképzés méretnövelési lehetőségeit vizsgálom amorf szilárd diszperziós rendszerekkel. Ehhez a gyógyszerészetileg alkalmas polimer hordozók szálképezhetőségének feltárása szükséges, továbbá az alkalmazott polimer oldatok vezetésének optimalizálása a szálképezhető rendszer kialakításához. A váltóáramú elektrosztatikus szálképzésnek számos eddig még nem vizsgált paramétere (frekvencia, hullám jelalak) fontos szempont a termelékenység növeléséhez és a megfelelő minőségű termék gyártásához. A keletkező szálak megfelelő gyűjtéséről is gondoskodni kell, mely szintén a vizsgálatok tárgyát képezi, szintúgy az előállított formulációk maradék oldószertartalmának meghatározása és a hatósági határérték alatt tartása.
Itrakonazolt tartalmazó amorf szilárd diszperziók feldolgozása
Galata Dorián, Dr. Démuth Balázs, 
Dr. Nagy Zsombor Kristóf
BME, Szerves Kémia és Technológia Tanszék
Napjainkban a gyógyszerkutatással foglalkozó cégek egyre gyakrabban találják szembe magukat a felfedezett új hatóanyagok rossz vízoldhatóságából következő problémákkal. Az ilyen hatóanyagok esetén különleges készítménytechnológiai eljárásokat kell alkalmazni a megfelelő biohasznosulás elérése érdekében, az egyik lehetséges megoldás amorf szilárd diszperzió (ASD) képzése. Az ASD-ban a hatóanyag egy polimer mátrixba ágyazva amorf formában van jelen, így nagyobb vízoldhatósággal rendelkezik, mint a kristályos hatóanyag.


Az itrakonazol egy szisztémás hatású gombaölő gyógyszer, vízoldhatósága rendkívül rossz kristályos állapotban. Itrakonazolt tartalmazó ASD előállítására az egyik lehetséges módszer az elektrosztatikus szálképzés, mátrix polimerként hidroxipropil-metilcellulózt (HPMC) vagy vinilpirrolidon-vinil-acetát kopolimert (PVPVA) lehet alkalmazni. Munkám célja egy olyan elektrosztatikus szálképzéssel előállított itrakonazol tartalmú ASD alapú tabletta kifejlesztése, ami in vitro kioldódásvizsgálat során legalább 95%-os kioldódást képes elérni.


Először a két lehetséges mátrix polimer teljesítményét hasonlítottam össze, a tabletták in vitro kioldódódási eredménye alapján a HPMC alapú tabletták jobb teljesítményt nyújtanak, mint a PVPVA alapúak. Ennek oka egy a közelmúltban megfigyelt jelenség lehet, miszerint az egyik tablettázási segédanyag, a magnézium-sztearát a kioldóközeg körülményei között vízben oldhatatlan adduktokat képez az itrakonazollal. A HPMC képes arra, hogy megvédje a hatóanyagot ettől a jelenségtől, a PVPVA viszont nem, ez megmagyarázza az eltérő teljesítményt. Ugyanakkor a HPMC mátrixú ASD-k rosszabb feldolgozhatósággal rendelkeznek, mint a PVPVA mátrixúak.


Ezek alapján egy olyan készítmény lenne az ideális, ami PVPVA mátrixú ASD-t tartalmaz, viszont valamilyen formában HPMC-t is becsempészünk a rendszerbe. Három ilyen megoldást próbáltam ki, az első segédanyagként tartalmaz HPMC-t, a második a tabletta filmbevonatában, a harmadik pedig vegyes HPMC-PVPVA mátrixú ASD-t tartalmaz. Az első és a harmadik változat 90% körüli kioldódást ért el, ez bizonyítja, hogy a HPMC segítségével lehet javítani a PVPVA alapú rendszerek teljesítményén is.


Ha szeretnénk 100% körüli kioldódást elérni, akkor a HPMC mátrixú rendszer feldolgozhatóságát kell növelnünk. Ennek megvalósíthatóságát úgy vizsgáltam, hogy összehasonlítottam egy kalapácsos malmon őrölt és egy kompaktoron kétszer kompaktált HPMC alapú ASD tablettázhatóságát. Az eredmények szerint a kompaktálás segítségével lehetséges olyan mértékben javítani a HPMC mátrixú ASD feldolgozhatóságát, hogy az tablettázható lehet egy megfelelő kényszertöltéssel felszerelt ipari tablettázó gépen.
Nano-amorf Abiraterone acetát formula növekedett biohasznosulással és eliminált ételhatással
Solymosi Tamás, Basa-Dénes Orsolya, Angi Réka,
Jordán Tamás, Ötvös Zsolt, Glavinas Hristos
NanGenex Zrt,
Az Abiraterone acetát (AA) egy rossz vízoldhatóságú gyógyszer hatóanyag áttétes kasztráció-rezisztens prosztatarák kezelésére. A betegség kezelésére szolgáló Zytiga® tabletta a piacon megtalálható gyógyszerkészítmények közül a legnagyobb étel-kölcsönhatással rendelkezik. Annak ellenére, hogy éhgyomorra szedve az AA nagyon rosszul szívódik fel, a gyógyszerkészítményt előírás szerint szigorúan étel nélkül kell bevenni.

Kontrollált kicsapást követő liofilizálással kifejlesztettünk egy nano-amorf szerkezetű AA formulációt, amely megnövekedett látszólagos oldhatóságot és permeabilitást mutatott mind a kristályos hatóanyaggal, mind a kereskedelmi forgalomban beszerezhető gyógyszerkészítménnyel szemben. DLS mérések és szűrési kísérletek alapján a vízben diszpergált formula részecskemérete a 100-200 nanométeres tartományba esett. XRD mérések alapján a hatóanyag teljesen amorf állapotba került az előállítás során. Kutya kísérletekben éhgyomri állapotban vizsgálva a formuláció tízszeres expozíció növekedést eredményezett a Zytigával® szemben. Ezen felül, a nano-amorf kompozíciót használva a Zytigánál® tapasztalható jelentős étel-kölcsönhatást nem lehetett megfigyelni. A preklinikai vizsgálatok után a vízben diszpergálódó liofilizált por formulával egészséges férfi önkénteseken Fázis 1 klinikai vizsgálatot végeztünk. A vizsgálatok során a hatóanyag – táplálék elfogyasztásától függetlenül – gyorsan felszívódott. Farmakokinetikai szempontból az általunk kifejlesztett formuláció 250 mg dózisa 1000 mg Zytigával® egyező expozíciót adott éhgyomri körülmények között. A kutya kísérletekben tapasztaltakkal összhangban, a jelentős pozitív étel-kölcsönhatást emberben sem lehetett megfigyelni. Ezen felül, a Zytigához® képest az 
expozíció variabilitása jelentős mértékű lecsökkenését tapasztaltuk az új formuláció alkalmazása esetén.

Összegzésként elmondható, hogy olyan nano-amorf szerkezetű AA gyógyszerformulát állítottunk elő, amely a kereskedelmi forgalomban kapható gyógyszerkészítményhez képest előnyösebb tulajdonságokat mutatott minden általunk vizsgált in vitro és in vivo teszten. A formulációt használva 75%-os dózis csökkentés és étel beviteltől független dozírozás válhat lehetővé.
Szerkezeti stabilitás és a szerkezeti változás hatása az aerodinamikai eredményekre ciprofloxacin-hidroklorid tartalmú száraz porinhalációs termékek esetén
Benke Edit, Szabóné Révész Piroska, Ambrus Rita

Szegedi Tudományegyetem, Gyógyszertechnológiai és Gyógyszerfelügyeleti Intézet

A száraz porinhalációs készítmények (DPI, Dry Powder Inhaler) fejlesztése, lokális és szisztémás hatás elérése céljából időszerű, fontos és az ipar számára is innovatív. Formulálásuk tekintetében a szakirodalom hagyományos hordozó alapú, valamint megfelelő segédanyagok és technológiai megoldások felhasználásával kialakított hordozómentes, – új generációs – DPI rendszereket különböztet meg. Utóbbi esetében leggyakrabban e formulációk eléréséhez porlasztva szárítást alkalmaznak, amely során a legtöbb hatóanyagból amorf szerkezetű termék keletkezik, a kiindulási kristályos hatóanyaghoz viszonyítva. Korábbi fejlesztőmunkánk során előállítottunk innovatív formulációnak számító DPI rendszereket is, azaz porlasztva szárított hatóanyag alkalmazása hordozó felületén1. Az ilyen technológiával előállított termékeink esetében kimagasló tüdődepozíciós eredményt kaptunk. 

Jelen munkánk során 1 hónapos stabilitási vizsgálatot indítottunk (The International Conference on Harmonisation of Technical Requirements for Registration of Pharmaceuticals for Human Use – ICH – guideline-nak megfelelően) ciprofloxacin-hidroklorid tartalmú termékekkel. Konkrétan egy hagyományos hordozó alapú, egy porlasztva szárított, egy nátrium-sztearátot is tartalmazó (0,5 w/w%) porlasztva szárított termék és egy általunk innovatív technológiával előállított termék vonatkozásában végeztünk vizsgálatokat. A célunk az volt, hogy tanulmányozzuk a különböző technológiákkal előállított termékek esetében a szerkezeti stabilitásokat és a szerkezet hatását az aerodinamikai eredményekre. A friss, 10 napos és 1 hónapos stabilitáson levő minták esetében megvalósultak az alábbi vizsgálatok: szemcseméret analízis (Malvern), morfológiai vizsgálat (SEM), 
porröntgen vizsgálat (XRPD), termoanalitikai mérés (DSC), továbbá gyógyszerforma vizsgálatot is végeztünk (Andersen-féle kaszkádimpaktor). 

A kapott eredmények alapján az állapítható meg, hogy a stabilitási vizsgálat előrehaladtával azon termékek esetében, ahol az előállítás során porlaszva szárítást alkalmaztunk szerkezeti változás, átkristályosodás tapasztalható. A szerkezet változása hatást gyakorol az emittált dózisra. Továbbá befolyással van a termékek morfológiájára, szemcseméretére is. Összességében elmondható, hogy a stabilitás vizsgálat végén is az általunk innovatív technológiával előállított termék mutatta a legjobb tüdődepozíciós eredményt.

A munka az Emberi Erőforrások Minisztériuma UNKP-17-3-II-SZTE-5 kódszámú Új Nemzeti Kiválóság Programjának és az EFOP-3.6.2-16-2017-00006 azonosító számú „LIVE LONGER - Modern orvostudományi diagnosztikus eljárások és terápiák fejlesztése transzlációs megközelítésben: a laboratóriumtól a betegágyig” című pályázat támogatásával készült.

The 3D (fused deposition modelling) printability assessment in terms of pharmaceutical polymers / polymeric blends.

Case study: alternative Carvedilol CR tablets

Kinga Ilyés1, Norbert Krisztián Kovács2, Attila Balogh3, Balázs Farkas3, Enikő Borbás3, György Marosi3, Ioan Tomuță1, Zsombor Kristóf Nagy3
1.Department of Pharmaceutical Technology and Biopharmacy, Faculty of Pharmacy, University of Medicine and Pharmacy „Iuliu Hațieganu” 2Department of Polymer Engineering, Faculty of Mechanical Engineering, Budapest University of Technology and Economics
3Department of Organic Chemistry and Technology, Faculty of Chemical Technology and Biotechnology, Budapest University of Technology and Economics
The three dimensional printing (3DP) in the pharmaceutical domain constitutes an alternative, innovative approach compared to the conventional production methods. With roots in engineering, it was considered for pharmaceutical applicability based on the need to improve product quality and enable therapeutic personalization. Fused deposition modelling (FDM), is a simple, cost-effective 3DP technique, however the FDM apparatuses are adapted for restricted number of commercially available filaments, that are either non-biocompatible or yield limited dissolution kinetics. The study set to define the requirements of the FDM printability, using as technical support custom made, pharmaceutical polymer based filaments. Unassociated polymers were compared with polymeric blends in terms of productivity. The therapeutic suitability of the 3DP tablets was assessed with regards to assuring a once a day posology. The technological process implied the use of fused deposition modelling coupled with hot melt extrusion (HME). Blends were prescreened based on the maximum print temperature of 200 °C. Printability was defined by means of thermal, rheological and mechanical measurements. The 3DP tablets were tested for API crystal form and in vitro dissolution kinetics. Results showed that FDM printability is multifactorial, with brittleness and melt viscosity as limitation factors. Complex 
viscosities of 1000-30000 Pa*s at 0.1 rad/s angular frequencies can be transferred to FDM, however, for productivity purposes high flexural modulus values are recommended for the filaments. The 3DP tablets released the API in an extended rate, comparable to the Coreg CR (carvedilol phosphate) dissolution kinetics. In conclusion, to improve productivity printability should be understood. By using polymeric blends productivity could be improved, with a print time reduction up to 65%. Alternative Carvedilol CR formulations incorporating amorphous API could be obtained by HME+FDM.

